SEC4VET – Ferrara, Olaszország
2018. április 10-11 között, Ferrara városában, Olaszországban került sor a SEC4VET Erasmus+ pályázat 2. szakmai találkozójára.
A találkozó központi témája a résztvevő partnerek országaiban, intézményeiben konkrétan a szociális és érzelmi kompetenciák fejlesztésére kidolgozott, használatban levő jó gyakorlatok bemutatása. A színes, részletesen kidolgozott bemutatókban végig követhettük a megvalósítási folyamatot a kezdetektől egészen a megvalósításig, az eredmények igazolásáig. A jó gyakorlatok adaptálásához egy egységes jól felépített, átgondolt struktúra kidolgozása szükséges.
Dr. Astrid Schütz a bambergi egyetem professzor asszonya előadásában a szociális és érzelmi kompetenciák mérésére szolgáló lehetséges tesztek bemutatására került sor. A tesztek a jelenlevő partnerek véleményeinek, hozzászólásainak figyelembevételével nyerik el végleges formájukat, majd az intézmények tanulóihoz, szakembereihez kerülnek kitöltésre.
A képzés további részében a partnerek betekintést nyertek a készülő kézikönyv előzetes vázlatába.
Látogatást tettünk a Centro Studi Opera Don Calabria-Cittá del Ragazzo intézetben, ahol a szociálisan hátrányos helyzetű fiatalok lehetőséget kapnak arra, hogy a munkán keresztül, a személyiségük folyamatos formálásával a társadalom hasznos tagjává váljanak.
A 2 napos képzés hozzájárult mind a szakmai ismeretek bővítéséhez, mind a rászoruló fiatalok megsegítésére irányuló oktatási módszerek, fejlesztési lehetőségek megismeréséhez.
SEC4VET BAJA-TEAM